ming030890/wiki-yue-high-quality huggingface dataset:
吉隆坡市政局

吉隆坡市政局（馬來話：Dewan Bandaraya Kuala Lumpur，簡稱DBKL）係馬來西亞聯邦直轄區吉隆坡地區嘅地方政府，由馬來西亞直轄區部屬下嘅機構。吉隆坡市政局喺1972年2月1號成立，總面積為243平方公里（94平方英里）。市政局嘅職責主要負責為轄區進行規劃、文物保護、公共同環境衛生、廢物管理、交通管理、環境保護、建築控制、社會經濟發展以及維護轄區入面嘅一般基礎設施。
同其他地方政府唔同嘅係吉隆坡市長同15名市政理事會成員係由直轄區部（英文：Ministry of Territories (Malaysia)）任命，任期為一年。現任吉隆坡市長（英文：Mayor of Kuala Lumpur）係阿敏諾丁（英文：Mhd Amin Nordin Abdul Aziz），由2018年10月2號任職到依家。

歷史
吉隆坡市政局前身係吉隆坡市議會。喺英國殖民時期同早期馬來亞獨立期間，吉隆坡係國家行政首都，並同時係雪蘭莪州首府。
1961年4月1號，吉隆坡市議會改由吉隆坡聯邦首都委員會管理。1972年2月1號，吉隆坡正式被授予「大城市」地位，成為馬來西亞第一個喺獨立之後獲得大城市地位嘅城市。佢個名亦改叫吉隆坡市政局（馬來話：Dewan Bandaraya Kuala Lumpur）。1974年2月1號，吉隆坡成為聯邦直轄區，由雪蘭莪州脫離。而喺1978年莎亞南正式取代吉隆坡成為雪蘭莪州嘅新首府。
市政局嘅市長擁有行政權力，並由直轄區部長任命。呢個任命制度由1970年地方政府選舉被廢除之後就沿用到而家吉隆坡獲得「大城市」資格後，行政首腦亦改稱吉隆坡市長（馬來話：Datuk Bandar）。
1990年5月14號，吉隆坡慶祝100年建立地方議會，並同時推出新嘅吉隆坡聯邦直轄區旗同市歌。

現任市議會
截至2018年10月2號 (2018-10月-02)[update]，吉隆坡市政局嘅高級管理層成員。
諾希山，市長
Mohd Najib Mohd，執行董事（項目管理）
Mahadi Che Ngah，執行董事（策劃）
Ibrahim Yusoff，執行董事（社會經濟發展）
Mustafa Mohd Nor，執行董事（管理）

市政理事會成員
市政理事會成員負責提出市政局政策、市政局優先事項、市政局結構、財務規劃同預算、財政政策（包括稅收同稅收政策）、政府同國際關係、運作以及人力資源等建議。
截至2018年10月2號 (2018-10月-02)[update]，以下係依家市政理事會成員。
諾希山，主席
Abdul Ghani Pateh Akhir，成員
FD Iskandar（英文：Fateh Iskandar Mohamed Mansor），成員
Ezumi Harzani Ismail，成員
吉隆坡火車站

吉隆坡火車站（馬來話：Stesen Kereta Api Kuala Lumpur）係馬來西亞吉隆坡一個火車站，採用東方同西方混合建築風格，1910年起好，以取代原本喺1886年起好嘅舊火車站，曾經係吉隆坡嘅鐵路樞紐。2001年開始畀吉隆坡中央車站承擔咗大部分功能。
吉雷松省

吉雷松省（土耳其文：Giresun ili）係土耳其嘅其中一個省，首府吉雷松。
吉隆坡會展中心

吉隆坡會展中心（馬來話：Pusat Konvensyen Kuala Lumpur，粵拼：gat1 lung4 bo1 wui6 zin2 zung1 sam1）係馬來西亞吉隆坡一座會展中心，喺吉隆坡城中城入面，面積有120,000平方米，喺2005年開幕。佢係吉隆坡市區最大型嘅會展中心之一，每年都會喺呢度舉辦好多大型展覽，包括由馬來西亞電腦及多媒體協會（PIKOM）所舉辦嘅電子用品展－PC Fair同馬來西亞大眾書局所舉辦嘅中港台以外最大型嘅華文書展——海外華文書市等。
喺體育方面2015年嘅國際奥林匹克委員會全會（IOC Session）都喺呢個會展中心入面舉辦，嗰次大會選出咗2022年冬季奥林匹克運動會所舉辦嘅城市。吉隆坡會展中心亦係國際會議協會（International Congress & Convention Association，簡稱ICCA）同國際會議中心協會（International Association of Congress Centres，簡稱AIPC）嘅會員。

主要設施
會展中心一共有5層，裏面嘅設備適合舉辦各個大小型嘅展覽同會議。

展覽廳
會展中心入面有6個大型展覽廳，其中第一至第五展覽廳嘅總面積9,710平方米，樓高9米，主要用嚟做各個大小型展覽嘅承租，而第六展覽廳喺室外，有2,600平方米大，主要用嚟做大型宴會。

議會廳
喺主要出入口上方嘅議會廳（Plenary Hall）提供場地畀大型演講、研討會、藝文表演、演唱會、展覽開幕儀式、企業大型聚會等使用，有3層高，總共可以容納3,000人。

議會劇場
議會劇場（Plenary Theatre）有3層高，可以容納470人，適合舉辦小型演唱會、中型演講、研討會等。

會議室
依照規模，有大、中、細之分。其中三座大型會議室（Conference Halls）總計可以容納1,800人，有時會用嚟舉辦小型展覽，其他仲有多達20座嘅小型會議室（Meeting Rooms）。

宴會大禮堂
宴會大禮堂（Grand Ballroom）可以容納2,000人，好多馬來西亞政商名流嘅婚禮同宴會都選擇喺呢度舉辦。

宴會廳
宴會廳可以容納740人（Banquet Hall），適合舉辦中型研究、研討或者宴會。

其他
會議中心大樓嘅底樓係美食中心（food court）、吉隆坡城中城水族館同通往陽光廣場嘅地底通道，其出口同城中城－武吉免登空橋系統共構，可以直接通往武吉免登地區。亦同周圍好多建築物透過空橋或者通道聯通，包括雙子塔、勘探大廈、陽光廣場 、文華東方酒店、君悅酒店等。
吉首

吉首係中國湖南湘西一個縣級市，總面積1062平方公里，人口31.1萬。
士力水

士力水，又叫工業酒精、工業火酒，係工業專用嘅酒精，入面有乙醇成份，但為咗唔會畀人當咗做酒飲，會落埋小量有毒嘅甲醇、有臭味嘅火水同埋染料（通常紫色）。
士叻

士叻（借自英文 shellac），又叫蟲膠漆，係種由雌性嘅Kerria lacca呢一種介殼蟲（又或者其他同屬膠介殼蟲科嘅物種）分泌出來嘅「樹脂」。呢啲蟲一般生活喺印度或泰國嘅森林。
五金舖會將士叻整乾成士叻片賣，只要落酒精整溶佢，就變成士叻水或者士叻油，通當係幫木板髹油時用，令木紋更明顯。
士各布朗

士各布朗（1959年9月12號—）係美國政治人，曾經係麻薩諸塞州參議員，係麻州自1979年之後第一個共和黨參議員。
士啤

士啤（粵音：si6 be1，英文：Spare）即備用嘅嘢，例如係存倉嘅零件，當要維修時可以即刻拎出嚟用，喺物流同供應鏈管理亦係重要一環。
士啤呔

士啤呔（粵拼：si6 be1 taai1，英文：Spare tire）係車上面士啤嘅車呔，當有呔爆咗之後就可以即刻拎出嚟換。
士啤呔通常放車尾箱，但係吉普車嘅士啤呔就會排喺車尾門上高。
大屋翼

大屋翼（1986年8月13號—）係日本足球員，司職中場，效力大宮松鼠。
大山武藏

大山武藏（1998年9月11號—）係日本足球員，司職中場，效力大阪櫻花。
大屯深山鍬甲蟲

冇咗保育類大傘嘅保護，就算生活喺國家公園入面，都會有生命危險。罕見嘅大屯深山鍬形蟲成為咗少數甲蟲蒐集者覬覦嘅對象，加上棲地遭人為破壞，令族群嘅數量逐年下降。
大山

大山又叫高山，係山一類，大過山仔，高過山仔，斜過山仔。大山嘅範圍好大，周圍嘅地定係山峯。地球最高嘅大山，係聖母峯，有8,848米。
大山俊輔

大山俊輔（1986年4月6號—）係日本足球員，司職中場，效力過浦和紅鑽，愛媛FC，湘南比馬，及富山勝利。
大山直大

大山直大（1974年4月24號—）係日本足球員，司職前鋒，效力過磐田山葉。
大山水庫

大山水庫（粵拼：daai6 saan1 seoi2 fu3；中國朝鮮文：大山水庫(Daesan sugo)），舊名塔拉泡（泡讀炮，taap3 laai1 paau3；滿文：ᡨᠠᠯᠠᠣᠮᠣ，穆麟德：Tala Omo，義「曠野湖池」；普通話拼音：Tǎlā Pào），係位於中國吉林延邊朝鮮族自治州敦化嘅水庫，佢喺牡丹江支流塔拉河嘅河口度，個大壩起喺雁鳴湖鎮附近，離敦化市區60公里。呢個水庫始建於1969年2月，到1969年10月完工，係個養魚、防洪爲主嘅中型水庫。大山水庫嘅水源係北面嘅塔拉河（包括佢嘅支流朱敦河、阿拉河），而啲水喺水庫嘅東南角流出，滙入到牡丹江。水庫嘅樣似橢圓，南北長15公里。
大山水庫嘅正常儲水位355米，設計防洪水位356.75米，校核防洪水位358.11米，總庫容0.416億立方米，水庫面積3平方公里，集雨面積343平方公里，海拔354米。起呢個水庫嘅工程總投資190萬元。
大山水庫原本係個天然湖，叫塔拉泡，「塔拉」（tala）係滿文嘅官話轉音，意思係「原野」，話佢喺荒野度；「泡」係東北話「湖」嘅講法。根據地名考證，舊時設嘅額穆縣個地名可能出自塔拉泡。後來起成水庫，個名出自當地地名大山嘴子（而家叫雁鳴湖）。
大山啓輔

大山啓輔（1995年5月7號—）係日本足球員，司職中場，效力大宮松鼠。
大山恭平

大山恭平（1989年5月22號—）係日本足球員，司職前鋒，效力過福岡黃蜂，及山口雷法。
吳嘉麗

吳嘉麗（1947年—2021年）台灣化學學者、淡江大學化學系教授。
吳嘉麗，1960年代粵語長片演員，曾參演《雞鳴狗盜》。
吳嘉麗，香港無綫節目美女廚房 (2018年)嘅「美女學徒」之一。
吳嘉禧

吳嘉禧（粵拼：ng4 gaa1 hei1；英文：Cheronna Ng，原名吳嘉熙，1989年12月17號—）係香港歌唱組合Super Girls成員，2012年出道。佢係北京師範大學-香港浸會大學聯合國際學院（中文：北京師範大學-香港浸會大學聯合國際學院）畢業（主修公共關係）。2014年佢參演無綫電視劇集《女人俱樂部》扮後生版袁潔瑩（中文：袁潔瑩），開始多人識。
佢曾經同viuTV藝人黃奕晨拍拖。2019年10月喺社交網宣佈分手，結束咗兩年嘅感情，又否認傳聞，話同第三者冇關。
吳啟華

吳啟華（粵拼：ng4 kai2 waa4；英文：Lawrence Ng Kai Wah；1964年5月19號—）係香港男演員，邵氏兄弟旗下藝人。1983年喺第12期無綫電視藝員訓練班畢業，無綫電視前藝員，佢阿哥吳啟明係無綫電視前藝員。籍貫廣東番禺。

事業高峰
1998年，吳啟華接拍咗由鄧特希（中文：鄧特希）監製嘅香港無綫電視劇《妙手仁心》，飾演程至美，係仁愛醫院入面一位醫術高明嘅腦外科醫生，角色性格隨和沉默，不過比較被動，做事認真同自信，並有責任感，對感情專一。呢套劇廣受觀眾歡迎，亦為佢帶嚟唔少嘅電視獎項，將吳啟華嘅演藝事業推上高峰。吳啟華以前嘅劇集角色多數係反派，同埋做過三級片等歷史，自從飾演過溫和嘅程至美醫生之後就成功洗底，成為其中一個最受歡迎嘅男藝人。
而吳啟華喺2013年返翻去無綫電視接拍《On Call 36小時II》。盛傳佢將會延續《妙手仁心》系列嘅角色程至美，不過最後開拍嗰陣會以全新角色洛文笙登場。
吳啟新

吳啟新，香港親中派民建聯政治人物，曾經參與2019年香港區議會選舉但係落敗。
吳嘉琪

吳嘉琪（英文：Fanny Ng），係香港女模特兒，2015年香港珠寶小姐季軍兼最喜愛珠寶小姐。
天下衛視

天下衛視（英文：Sky Link TV）係歷史最耐嘅美國24小時全天候播出嘅華語衛星電視台，喺1989年成立，由臺灣美籍華人財團投資，喺美國洛杉磯創建，原名叫北美電視。天下衛視依家有三個頻道，分別播出國語同粵語嘅節目，包括自製嘅國粵語新聞同埋外購嘅中國大陸、韓國、香港同台灣影劇同綜藝節目。
天主教培聖中學

天主教培聖中學（英文：Pui Shing Catholic Secondary School），係香港一間中文中學，喺新界天水圍天河路9號，由天主教香港教區管。
呢間學校喺1963年創校，本嚟係間喺九龍塘牛津道嘅男校，叫培聖中學（英文：Pui Shing Middle School），1992年搬入新界天水圍同改做男女校。
天主教基督勞工堂

天主教基督勞工堂（Christ the Worker Parish）係香港一間天主教堂，位於牛頭角明愛中心之內。

堂區史
話說新中國成立之後，國民黨一批舊部嚟咗香港聚居喺牛頭角一帶，因為佢哋嘅背景，佢哋聚居嘅地方就改名做「復華村」，位置就係而家龍山樂華邨嗰度。因為佢哋嘅背景，當年香港政府將連接嗰度嘅路改做有類似意思嘅「振華道」。牛頭角嗰陣時重係荒蕪之地，復華村係唯一村落。
1953年，天主教瑪利諾神父會嘅傳教士喺牛頭角開始傳教工作，重喺復華村近山頂嗰度開咗間小學，英文叫「Maryknoll Mission School」；因為當時教宗係庇護十二世，所以中文就改做庇護十二學校，重喺嗰度成立彌撒中心（即而家已經搬咗去順天邨嘅天神之后堂前身）。嗰陣堂區區域遠至西貢井欄樹。1962年，佐敦谷村起好，庇護十二學校又喺佐敦谷村開分校，即係潔心幼稚園，天神之后堂就喺嗰度提供主日彌撒服務。1967年佐敦谷瑪利諾工業中學起好（而家已經改名做瑪利諾中學，喺淘大花園後面，采頤居旁邊，彩霞邨對面），佐敦谷嘅聖堂就搬咗去呢度，由天神之后堂獨立出嚟，成立基督勞工堂。
1960年代後期，天主教香港教區計劃喺牛頭角起明愛中心，而瑪利諾神父會又打算將基督勞工堂搬去嗰度。牛頭角明愛中心嘅設計同接洽工作，就由嗰時庇護十二學校校監譚拔士神父負責。後來譚神父健康欠佳，工程改由莫約翰神父負責。嗰陣興建明愛中心嘅經費，主要來自美國人民捐獻，賽馬會及瑪利諾神父會籌款等等。
1970年7月4號，徐誠斌主教親自為基督勞工堂主持開幕典禮。由於嗰時牛頭角區大部分居民都係勞工階層，所以改名「基督勞工堂」，搵咗5月1號國際勞動節做主保瞻禮。當時搬去牛頭角區嘅教友，分別嚟自京士柏、九龍仔及深水埗等地。初期教友人數大概有四千幾人。時至今日，區內居民及教友已經包括各階層。現時堂區嘅區域，已經擴展至牛頭角上下邨、安基苑、樂華邨、彩霞邨、淘大花園、德寶花園、德福花園至定安街一帶。不過堂區人口日漸老化，加上政府重建牛頭角上下邨，所以現時登記教友人數只得大概800人。
復華村平房區1978年開始被清拆。庇護十二學校喺1980年被清拆，據說教職員喺搬到荃灣嘅柴灣角天主教學校繼續教學，將辦學權由瑪利諾神父會轉交天主教香港教區。
天主教柏德學校

天主教柏德學校（Bishop Paschang Catholic School）係香港一間政府津貼嘅男女子天主教小學，屬官塘區第46校網。
學校係由瑪利諾會神父喺1969年成立，嗰時係叫柏德學校（Bishop Paschang Memorial School）。辦學團體係俗稱瑪利諾神父會（Maryknoll Fathers）嘅美國天主教外方傳教會。

簡史
1969年：柏德學校由瑪利諾會士陸伯仁神父（Fr. John M Mcloughlin MM）創辦，嗰時校舍位於牛頭角下邨，分做上、下午校。陸伯仁神父改名「柏德」因為要紀念另一個來華傳教既嘅瑪利諾會士柏增主教（Bishop Adolph John Paschang）。
1971年：柏德學校上午校第一屆畢業生畢業。
1972年：柏德學校下午校第一屆畢業生畢業。
1975年：第一批由小一讀到至小六嘅畢業生畢業。
1999年：成立柏德學校家長教師會。
2002年：柏德學校上午校搬咗去係九龍灣麗晶花園側邊、啟業邨對面嘅學校村新千禧校舍，重實施全日制兼改名做天主教柏德學校。下午校就留係牛頭角下邨原址但就改做全日制。
2006年：按照香港政府校本條例要求成立法團校董會。
2007年：成立天主教柏德學校校友會。
2008年：留守牛頭角原址嘅所有班別搬晒去九龍灣新校，又出版三十九週年特刊做紀念。牛頭角柏德學校校舍跟住交返畀香港政府，同牛頭角下邨一齊拆。自此柏德學校上、下午校完全併入全日制嘅九龍灣天主教柏德學校裏面。柏德學校喺2008年暑假交返校舍畀政府之前，試過兩次喺2008年3月8號同埋2008年7月20號夾埋天主教柏德學校校友會合辦開放日，畀校友、家長同街坊參觀懷緬。因為牛頭角下邨係同類型徙置區裏面最後被清拆嘅一個屋邨，所以引起極大嘅「牛下」集體回憶效應。柏德學校嗰兩次開放日都吸引香港社會嘅注意，頭嗰次重俾香港報章廣泛報導。
2009年：天主教柏德學校四十週年校慶。除咗由校方、柏德學校家長教師會同埋天主教柏德學校校友會三方聯合出版四十週年紀念特刊外，天主教香港教區主教湯漢親自喺學校主持感恩彌撒。

學校概況
柏德學校學生多數嚟自觀塘區嘅基層家庭。畢業獲派到嘅中學包括喇沙書院、華仁書院、伊利沙伯中學、英華書院、英皇書院、張祝珊中學、沙田官立中學、聖言中學、藍田聖保祿中學、聖傑靈中學等。畢業生做醫生、律師、會計師、藥劑師、大學教授、校長、教師、專業運動員、演員、政務官、工程師都有。校友何嘉麗係前香港劍擊代表，胡杏兒而家做電視藝員，潘文迪同佢細佬潘文俊都係前香港足球代表隊員。

辦學宗旨
柏德學校繼承瑪利諾神父會嘅辦學精神，以弘揚福音真理，致力服務有需要嘅人，以「仁義勤儉」為校訓，本住「先管後教」嘅原則，引導學生靈育同五育都可以均衡發展，希望佢哋第時做「敬主愛人」嘅良好公民。

教學方向
柏德學校嘅教育目標一向都係「學好兩文三語、共建關愛校園」；但係唔會忽略德育，柏德其中一嗰特色就係校風純樸，注重培養學生既品德。學校亦積極推行天主教教育，重視品德嘅堷養。

校訓
仁義勤儉
闡釋：
仁義乃儒學之精華。仁者親也，言行博愛，效法基督，燦然如天命賜發，人謀安順以臻大同。
義者宜也善也。人能循規正義以赴，則品資皎潔，各得其宜，各行其善。
加以勤奮節儉，則人人能立業興家，操守無瑕，造福人群，社會安定，欹歟盛哉！
譚建平神父（Fr. Thomas A. Peyton）
白禮賢神父（Fr. Anthony Brennan）

歷任校長
牛頭角柏德學校上午校：
陳文蔚先生（1969年－1984年）
楊婉雯女士（1984年－1992年）
梁國雄先生（1992年－2001年）
李炳興先生（2001年－2002年）
柏德學校上午校喺2002年搬去新校舍，改名天主教柏德學校同埋實行全日制。
牛頭角柏德學校下午校：
劉能松先生（1969年－1976年）
李大中先生（1976年－1991年）
梁國雄先生（1991年－1992年）
辛兩錫先生（1992年－1996年）
李炳興先生（1996年－2001年）
區永祥先生（2001年－2002年）
柏德學校下午校喺2002年開始實行全日制
牛頭角柏德學校全日制：
區永祥先生（2002年－2006年）
區淑銦女士（2006年－2008年）
柏德學校全日制喺2008年搬埋去新校舍同併入天主教柏德學校裏面。
九龍灣天主教柏德學校：
李炳興先生（2002年－2006年）
區永祥先生（2006年－2009年）
陳美卿女士（2009年至2021年）
陳楊婉雯女士（着杏色外衣）同校友合照
梁國雄先生（着深藍色外衣）、李炳興先生及傅炳森老師
李炳興先生同輝叔（吳國輝先生）合照
區永祥先生
天主教柏德學校現任校長陳美卿女士
區淑銦女士及何佶儼老師（戴眼鏡嗰個）

支援組織
柏德學校家長教師會由一班熱心家長係1999年成立，多年嚟一直默默支持學校運作。
天主教柏德學校校友會喺2007年成立，創會委員多數係1971年畢業嘅上午校第一屆畢業生同埋1975年上午校嘅畢業生。發展到而家校友會核心成員同活躍份子已經擴展到新舊兩校唔同屆別。
呢兩個支援組織積都有撥出經費做獎學金鼓勵同學努力。

校歌
柏德校歌係創校校長陳文蔚先生邀請古典音樂家黃友棣先生作曲，李士秀先生填詞。李士秀先生就係柏德下午校第二任校長李大中先生亞爸。
歌詞

軼事
王聲杰老師同柏德學校校長陳美卿。2010年11月20號
因為同係由瑪利諾神父會創辦，所以柏德學校1969年創校嗰陣，資深嘅先生多數由當時校務已經上咗軌道嘅華德學校調過來。柏德上午校第二任校長楊婉雯老公陳繼賢退休前就係瑪利諾神父會屬下嘅華德學校校長。2009年柏德招聘新校長嗰陣，陳繼賢先生係遴選委員。
因為都係瑪利諾會辦，牛頭角龍山上嘅庇護十二學校喺1980年連同復華村被香港政府拆咗之後，有啲先生轉去柏德繼續教。

基督勞工堂
内文：天主教基督勞工堂
柏德學校歷任校監都由瑪利諾會神父兼任。佢哋住係牛頭角明愛中心頂樓嘅宿舍，照顧基督勞工堂嘅教友。基督勞工堂又同天神之后堂、牛頭角龍山復華村嘅庇護十二學校有一段歷史淵源。部份柏德老師教過庇護十二學校。前柏德校監譚建平神父現任基督勞工堂助理司鐸，現任柏德校監白禮賢神父就任職基督勞工堂助理司鐸。
天主教學校

天主教學校係天主敎會搞嘅學校。喺2011年，天主敎會經營世界最大嘅非官立學校系統。2016年天主敎會總共有43,800間中學同埋95,200間小學。天主教學校參與敎會嘅傳敎工作，並將宗敎敎育列入課程。
天主教崇德英文書院

天主教崇德英文書院（英文：Shung Tak Catholic English College，簡稱STC、STCEC、崇德）係香港元朗區一間嘅津貼男女子英文中學，校址響洪水橋洪德路1號，校舍面積約莫8,000平方米。佢係元朗區五間英文中學嘅其中一間，係嗰區最早創辦嘅英文中學。
呢篇天主教崇德英文書院係關於香港教育（包括學校）有關嘅楔位文章。你可以透過編輯或修訂增加佢嘅內容。
天主教多倫多總教區

天主教多倫多總教區，簡稱多倫多總教區（英文：Archdiocese of Toronto；法文：Archhidiocèse de Toronto），係普世天主教會一部分；1841年成立，1870年升格做總教區。佢喺2023年係加拿大最大嘅天主教區，地理上咸括哂加拿大安大略省嘅多倫多、皮爾區、杜林區、約克區、德化林郡[暫譯] 同閃高郡，總面積大約 1 3000 平方公里，教友人數 160 2370，佔總人口大約四分一。
佢因為咁大，分咗做四區，每區一個輔理主教。東區係士嘉堡同杜林區，北區係約克區同閃高郡，西區係多倫多西部、皮爾區同德化林郡，剩返落嚟嘅叫中區。
喺2023年，全個多倫多總教區總共224個堂區同24個傳教區[暫譯]，當中有五個係粵語堂區，分別係萬錦嘅中華殉道聖人堂、士嘉堡嘅華人聖心堂、密西沙加嘅救世主堂、萬錦嘅聖曹桂英堂同多倫多中區唐人街嘅嘉模聖母堂。
多倫多總教區主教座堂係聖彌額爾主教座堂，响多倫多市中心。

主教
多倫多目前嘅總主教係意大利裔嘅 Francis Leo，喺2023年2月11號由教宗方濟各委任，同年3月15號正式就職；另外有四個輔理主教，分別係中區嘅 Robert Kasun、東區嘅阮文生（Vincent Manh Hieu Nguyen；越南文：Vincent Nguyễn Mạnh Hiếu）、北區嘅 John A. Boissonneau 同西區嘅 Ivan Camilleri。

學校
多倫多總教區並冇直接辦學，但係教區入面有天主教學校，當中嘅中小學除咗幾間私校之外，大部分都隸屬六間天主教教育局，分別係德化林－皮爾區天主教教育局、杜林區天主教教育局、Simcoe Muskoka Catholic District School Board、多倫多天主教教育局、約克區天主教教育局同 MonAvenir 天主教教育局。
固體

固體（粵拼：Gu3 Tai2），或者固態（粵拼：Gu3 Taai3）係物質存在嘅一種相態。同液體同氣體比，固體有固定嘅體積同形狀，質地亦通常比較硬淨。譬如水嘅固體係冰。
固體化學

固體化學（英文：solid-state chemistry）係化學嘅一個子領域，研究處於固體狀態嘅材料嘅合成同特性。
固體蛇

固體蛇（英文：Solid Snake）係《合金裝備系列》其中一個主角。
圃鵐

圃鵐（粵拼：pou2 mou4，學名：Emberiza hortulana）係雀形目鵐科鵐屬嘅其中一個物種。
固鎮

固鎮係中國安徽蚌埠一個縣，總面積1363平方公里，人口61萬。
圈套

《圈套》（Trap）係齣2024年美國電影，由禮切沙也馬蘭執導，佐斯夏利、Ariel Donoghue、Saleka Shyamalan、夏莉米爾斯、艾麗森皮爾主演。
固體力學

固體力學（solid mechanics）係指對固體嘅力學行為嘅研究。
固體電解質電池

固體電解質電池又叫固態電池（solid-state battery）係用固體電極同埋固體電解質嘅電池技術，而唔係用鋰離子電池或鋰聚合物電池嘅液體或聚合物凝膠電解質。
妙卡牛

妙卡牛（德文：Milka-Kuh）係一隻髹做淺紫色嘅牛，出現喺妙卡朱古力（中文：妙卡）嘅廣告同包裝。

起源
Emil Cardinaux（德文：Emil Cardinaux）嘅致敬畫作
妙卡牛最早出現喺1901年Suchard（德文：Philippe Suchard）旗下牌子妙卡朱古力嘅包裝，不過嗰時隻牛係純白色，得包裝背景係紫色。
1914年瑞士畫家Emil Cardinaux（德文：Emil Cardinaux）嘅畫作入面，有一隻紫色嘅牛致敬妙卡牛。
1936年代利奇（中文：代利奇）嘅Böhme Schokoladen GmbH生產嘅朱古力包裝有紫色牛，但係喺二戰之後就消失咗。紫色嘅妙卡牛最早出現喺1952年瑞士平面設計師（中文：平面設計師）Herbert Leupin（德文：Herbert Leupin）為Suchard朱古力廠畫嘅海報。
妙法寺

妙法寺喺香港屯門新市鎮，1960年由洗塵法師同金山法師買入喺藍地嘅張苑而開設。

建築
「萬佛寶殿」喺1973年開始重建，變成3層高，並喺1980年完工。佢放棄咗傳統佛寺嘅建築結構：
外觀雙層屋脊，並舖上金光燦爛嘅琉璃瓦片，飛簷上面有陶瓷製成嘅動物裝飾，大廈嘅最高處有一座由兩條金龍守護住嘅佛塔。
頂層係大雄寶殿，供奉3尊5公呎高嘅釋迦牟尼佛、藥師佛同阿彌陀佛嘅立像，重有三道由屋頂吊落嚟嘅巨型梨狀水晶燈，橫樑上面描繪咗釋迦牟尼嘅一生事蹟。內壁鑲咗萬幾個唔同姿態嘅金佛瓷磚，聽講係仿照北京頤和園嘅萬佛殿而起嘅。左右兩壁就分立咗16尊以半浮雕制作嘅佛像。
中層係法堂，供奉玉佛像，呢度亦可以擺40幾圍素食。樓梯間有半浮雕描繪釋迦牟尼嘅故事。
底層供奉彌勒佛像同四大天王像。
殿前擺放一對威猛嘅巨大金龍，環繞住紅磚砌成嘅前門大柱。大門入口嘅兩邊擺放石獅子同麒麟，亦有2隻擁有6隻牙嘅白象雕像。
「萬佛寶殿」側邊係一座樓高6層，佔地650平方公呎嘅綜合大樓。新大樓喺1999年2月2號正式開始起，2006年至2007年間起好。新綜合大樓因配合資訊科技時代，用新時代嘅建築設計，放棄傳統唔合時嘅佈局，以實用為目的，方便第日維修同保養，以免浪費善信嘅布施。綜合大樓裏面設有玻璃佛殿、圖書館、容納1,000觀眾嘅演講廳、辦事處同停車場等設施。裏面重設有水晶蓮花雕塑，供奉一尊8公呎高嘅釋迦牟尼像，兩邊分立舍利弗尊者像同目犍連尊者像。

圖片
妙法寺新綜合大樓（2015年）
妙法寺嘅新綜合大樓係藍地地標之一（2007年剛落成時）
妙法寺下藍地大街同屯門新村
萬佛寶殿頂層嘅大雄寶殿，供奉3尊釋迦牟尼立像。
五個豎立喺建築頂部嘅巨大經輪
妙

亞嬌亞妙，普通女人名。又家庭計劃指導會，借用改成「一個嬌，兩個妙，三個吃不消，四個斷擔挑。」
妙喜世界
妙見菩薩
妙玉，紅樓夢角色
竇妙，漢皇后
妙想天開

《妙想天開》（Brazil）係一部1985年英美合拍嘅反烏托邦科幻電影，由泰利基咸執導。主演係Jonathan Pryce、羅拔迪尼路、Kim Greist。
妙探尋兇

妙探尋兇（英文：Cluedo）係種三到六個人玩嘅圖板遊戲，模擬一個兇殺案嘅現場，同時估中晒兇手、兇器同案發嘅房就為之贏。
房
妙探出差

《妙探出差》（Beverly Hills Cop）係套美國嘅動作電影、笑片，喺1984年12月5號上畫。片長105 分鐘，票房有316,360,478 美金。
妙吉祥室

妙吉祥室（粵拼：miu6 gat1 coeng4 sat1），又嗌觀音樓（gun1 jam1 lau4），係中國廣東廣州一古蹟，大清年代初起好，位置喺越秀區海珠中路123號。而家佢既係越秀區登記保護文物，又係廣州市滿族歷史文化研究會（傳統蒙文：ᠭᠤᠸᠠᠩᠵᠧᠦᠬᠤᠳᠠᠮᠠᠨᠵᠤᠦᠨᠳᠦᠰᠦᠲᠡᠨᠲᠡᠦᠬᠡᠰᠣᠶᠣᠯᠰᠤᠳᠤᠯᠤᠯ ᠤᠨᠬᠤᠷᠠᠯ）嘅所在地。
間嘢之所以有「觀音樓」嘅稱呼，係因為1756年，滿人嚟廣東駐防，離開京城（而家嘅北京）時，乾隆皇帝嚟御賜觀音座像到妙吉祥室入面而嗌成噉。間嘢係近現代式騎樓建築，初期得兩層樓到，試過喺1934年重修過。1985年喺原有基礎上起多第三層樓。2012年11月被列入越秀區登記保護文物。
多和田任益

多和田任益，係日本嘅一個男藝人同埋演員。
多哈

多哈（阿拉伯文：الدوحة‎），又譯杜哈，係卡塔爾首都，亦係卡塔爾第一大城市以及全國經濟、交通同文化集中地。

氣候
多哈屬於沙漠氣候，全年平均雨量唔多，只有75毫米。多哈嘅夏天好長，由5月開始一直到9月，夏天平均高温超過38°C（100°F），成日接近47°C（117°F）。另外喺5月同6月，濕度亦好低，成個夏天總降雨量幾乎係 0，即使喺其他月份，降雨量亦小過 20毫米。

人口
同阿聯酋一樣，多哈市大多數都係僑民。佢哋主要喺東南亞同南亞嚟，包括印度、巴基斯坦、斯里蘭卡、尼泊爾、菲律賓、孟加拉同印尼。
歷史人口年份人口±%1820250—    18936,000+2300.0%197080,000+1233.3%1986 217,294+171.6%1998 264,009+21.5%2001 299,300+13.4%2004 339,847+13.5%2005 400,051+17.7%2010 796,947+99.2%2015 956,457+20.0%

經濟
多哈依賴石油同天然氣出口，係卡塔爾嘅經濟命脈。

機場
哈馬德國際機場
哈馬德國際機場喺2014年4月30號完工，取代多哈國際機場（喺2014年5月27號關閉），機場提供定期航班往返5大洲主要城市。

鐵路
多哈地鐵喺2019年5月8號通車，有4條路綫，全長300公里，一共有100個車站。截止2020年2月一共營運76公里，40個車站。盧塞爾輕軌（英文：Lusail LRT）喺2020年通車，總長度19公里。
多哈地鐵

多哈地鐵（阿拉伯文：مترو الدوحة‎）係卡塔爾首都多哈嘅地下鐵系統，喺2019年5月8號通車。一共有3條路線，全長大約76公里，一共有37個車站。多哈地鐵會成為大卡塔爾鐵路網絡嘅一個重要部分，同盧塞爾輕軌（英文：Lusail LRT）以及客貨運嘅國鐵並行。多哈地鐵嘅行駛速度可以去到100公里/小時，係世界上最快嘅無人駕駛列車之一。

線路
多哈地鐵最終會有3條路線，由2019年開始依次啟用 ，最終完工日期係2026年。紅線、綠線同金線以放射線形式喺多哈市中心姆什爾布形成交匯，而藍線就以半環線行走。
多哥

多哥共和國（粵拼：do1 go1 gung6 wo4 gwok3，法文：République Togolaise）係西非一國，東面同貝寧、北面同布基納法索、西面同加納相鄰。南面有一小段海岸線面向住畿內亞灣。首都同最大城市係洛梅。多哥而家[咩時候？]有大概6,619,000人。

地理
內陸有好多丘陵同高地，海拔200至500米，沿海有沼澤、瀉湖同沙洲。響北方有一個輕微起伏嘅熱帶草原，中部係山區。南部嘅特點係有一個高原延向布滿廣闊嘅礁湖同沼澤地嘅濱海平原。
多哥係熱帶草原同熱帶雨林氣候，一般年降雨量800至1800毫米。

教育
多哥嘅義務教育有六年。1996年小學生入學率係119.6%，小學淨入學率係81.3%。2011年淨入學率有94%，係西非次區域最好嘅入學率之一。多哥嘅教育系統有師資短缺、農村地區教育質量低下、留級率同輟學率高等嘅問題。
坂本修佑

坂本修佑（1993年3月22號—）係日本足球員，打後衞位置，效力沼津青藍。
坂本廣大

坂本廣大（1995年9月20號—）係日本足球員，打中場位置，效力熊本羅亞素。
坂本武久

坂本武久（1971年8月26號—）係日本足球員，司職守門員，效力過甲府風林。
坂本理保

坂本理保（1992年7月7號—）係日本足球員，踢中場，曾經喺2017年為日本女子足球代表隊出場1次。
坂口賢一

坂口賢一 ，係日本嘅一個男配音員。

配音作品一覽
呢個表唔完整，歡迎加料。
坂本將貴

坂本將貴（1978年2月24號—）係日本足球員，司職中場，效力過千葉JEF聯，及新潟天鵝。
坂本真綾

坂本真綾 （粵拼：baan2 bun2 zan1 ling4，1980年3月31號—）係日本嘅一個女歌手同埋配音員。
坂圭祐

坂圭祐（1995年5月7號—）係日本足球員，打後衞位置，效力湘南比馬。
商務中心

商務中心即係已經提供咗基本裝修同設備嘅寫字樓，一租落就即刻可以辦公。商務中心通常由好多個獨立辦公房或者辦公檯組成，而接待員、秘書、茶水間同會客房就係所有租客一齊分享。
啄

啄（音doeng1）即係雀嘴，向外突出，硬身，功能主要同食有關，唔同品種嘅雀嘅啄會有唔同形狀。
啄啄糖

啄啄糖（啄讀陽聲韻，督梁切，doeng1），有時錯寫做叮叮糖或丁丁糖，係香港一隻糖。啄啄糖本身係一大塊有芝麻同薑味嘅硬麥芽糖。
整啄啄糖首先將麥芽糖煮溶，加入其他料，一路咁攪。佢未完全硬返前，就放響鐵枝度拉成糖膠，最後將條糖膠綁成盤狀。
街邊小販賣啄啄糖嗰陣，就響鋅盆中啄碎佢，所以就叫啄啄糖。家下啄啄糖通常係機製，一早已經包好，所以都聽唔到啄啄聲。口味亦多咗變化，有椰子味、朱古力味、芒果味、芋頭味同士多啤梨味。
唵

唵（ॐ）係個天城字，喺印度多個宗教（包括印度教、佛教、耆那教、錫克教）入面都有神聖嘅意思。
商務印書館

係中華人民共和國嘅出版社，亦係中國第一間現代出版機構同中國大陸最有實力同影響力嘅文化出版機構。總部最先喺1897年喺上海成立，1954年搬到北京，2002年改為中國出版集團屬下嘅成員單位，2011年改組成商務印書館有限公司。

史
大清光緒廿三年正月初十（1897年2月11號），夏瑞芳、鮑咸恩、鮑咸昌、高鳳池四位商人喺上海成立印書館，初期主要出版《華英初階》同《華英進階》等英漢雙解辭典、重代印咗《昌言報》同埋《格致新報》；當年出咗佢第一本學術專著——由馬建宗寫嘅《馬氏文通》。後嚟因為坊間大量翻印商務印書館有關啲書，江南商務總局喺1899年11月宣佈唔畀翻印過同商務印書館有關啲書。
1900年收購咗日本人屬下嘅修文印刷局，重第一次用紙型印書；同年亦出版咗《華英地理問答》。時隔2年又開咗印刷所、編譯所同埋發行所。1903年10月成立有限公司，吸收日資而改進印刷，同年亦喺湖北漢口開咗第一間分館同第一次用咗著作權印花，重負責編印小學最新國文教科書。時隔2年喺北京開咗分館同埋附屬小學。

中華民國時期
1912年，印書館搬到上海發行所入面，期間成立革命史編輯部同另開清史編輯社，同年亦加開咗博物部同鐵工製造部。
1914年：喺香港成立分館。
1915年：第一次用彩色膠版印刷。
1916年：喺星加坡成立分館。
1918年：開咗活動影戲部。
1921年：屬下嘅京華印書局喺北京虎坊橋落成。
1926年：原先成立嘅鐵工製造部同埋活動影戲部重組成華東機器製造廠同埋國光影片公司。同年嘅涵芬樓改成東方圖書館。
1932年：由於一二八事變爆發，總管理處同總廠、編譯所、東方圖書館、尚公小學都俾日軍炸冧嗮，出現咗大面積離職潮。同年8月1號正式復業而實行日頭出新書。
1937年：印書館先後喺長沙、上海、香港開設總管理處同辦事處。
1941年：受到日軍南下侵略關係，位於長沙嘅印書館總管理處搬到重慶；喺滬港兩地嘅貨棧同印刷廠都俾日軍劫持，從而被迫停刊。
1944年：屬下嘅東方圖書館喺重慶開分館。
1946年：由於日軍投降關係，總部從重慶搬返上海。
1948年：喺臺灣成立分館。

中華人民共和國時期
1950年：印書館同三聯書店、中華書局、開明書店、聯營書店一齊組成中國圖書發行公司，成為中國大陸繼新華書店後，第二個發行系統。
1951年：開設總管理處駐京辦事處，編審部搬到北京。
1952年：出版部從上海搬到北京，同編審部合併。當年受教育部委托而出版高等學校試用教材。
1953年：東方圖書館交出冚唪唥嘅藏書畀人民政府。當年受衛生部委託而出版《中華人民共和國藥典》。
1954年：總部從上海搬到北京，實行公私合營。
1956年：印書館將1951年底之前出嘅圖書畀嗮新華書店。
1957年：恢復返商務印書館，又將時代出版社同五十年代出版社合併入嚟。
1958年：同上海新知識出版社地理編輯室合併，三聯書店負責翻譯外國學術著作人物亦交入嚟，同年被確定為翻譯書籍任務嘅出版社。
1963年：接受文字改革圖書出版任務而用「文字改革出版社」嘅名嚟出版有關圖書。
1966年：由於文化大革命爆發，嗰時為防俾搗亂派亂咁揼爛而改名做「東方紅出版社」。
1969年：印書館嘅翠微路辦公樓同全體宿舍俾嗰時嘅主事者無條件交咗畀北京市人民政府。
1971年：印書館同中華書局一齊，搬到王府井大街36號辦公樓入面複業，同年出版《新華字典》。
1978年：雖然國家出版局重新定過商務印書館嘅出版任務同方針，但主要任務重係以翻譯外國學術著作同中外辭典等工具書為主。
1979年：商務印書館同中華書局一分為二；同年8月11號恢復返獨立建制。
1986年：屬下嘅北京琉璃廠、前門珠市口門市部都全部開業。
1989年：印書館成立90年期間，喺上海河南中路221號原址恢復返招牌同設立辦事處。
1993年：商務印書館工會正式成立。
1998年：屬下嘅《英語世界》同《挑戰風險》分別被評為全國百種重點社科期刊同埋攞咗第十一屆中國圖書獎。
1999年：印書館攞咗全國優秀出版社同埋中華老字號嘅稱呼；同年亦成立辭書研究中心。
2001年：印書館攞咗全國圖書對外版權貿易先進單位；同年被列為國家自然科學基金地學類研究成果專著嘅指定出版社。
2002年：分別成立音像出版中心、教育圖書編輯室；開設咗語言學出版基金。
2003年：成立英文編輯室；地理編輯室改名做科技圖書編輯室。
2004年：喺北京王府井大街總部辦公樓開咗館史陳列室；同年亦成立上海信息中心同埋經濟管理圖書編輯室；音像出版中心改名做電子音像出版中心。
2005年：成立世界華語教學研究中心。
2011年：改組成商務印書館有限公司。
商人

商人（Merchant）係經商嘅人，專搞商品貿易，按銷售對象可以分做批發商人同零沽商人兩大類型。
啄羊鸚鵡

啄羊鸚鵡（Nestor notabilis）唔單止係紐西蘭獨有嘅鸚鵡，重係世界上唯一一種住喺高山上嘅鸚鵡。之所以叫「啄羊」，係因為佢哋到咗夜晚，佢哋會走到牧羊場度，割開綿羊嘅毛同皮膚，食綿羊皮膚下面嘅脂肪。由於現時啄羊鸚鵡受到法律保護，因此唔可以傷害佢哋，但亦令到啄羊鸚鵡變得越來越大膽。

特徵
同澳洲嘅鸚鵡相比，啄羊鸚鵡顏色反而無咁艷麗，墨綠色嘅翼底下為猩紅色。不過仍保留一把尖銳嘅鉤狀咀，好似瑞士刀咁。非常強壯，比其他鸚鵡更加捱得凍。佢哋並唔係成日飛，佢哋會利用好似雪鞋咁對腳，喺雪地上行而唔會陷落去，除非真係有必要先會飛一陣間。

習性
啄羊鸚鵡整壞人哋啲車
啄羊鸚鵡智商相當好，記得到以前學過嘅嘢，重識得去邊度搵食。啄羊鸚鵡生性膽大好奇，佢哋嘅咀唔單止可以切開樹枝，撬開硬殼果，有時重會割開遊客嘅車窗玻璃、垃圾袋、甚至高空纜車嘅繩索，啄羊鸚鵡有時重會用咀割開啲窗，走入人哋間屋搵嘢食。

食乜
啄羊鸚鵡係機會主義者，食嘢亦好雜，比其他鸚鵡更鍾意食肉。喺紐西蘭南部嘅峽谷度，住咗一啲叫灰鸌嘅海鳥BB，啄羊鸚鵡好鍾意走去掘佢哋嘅山窿，夾住佢哋嘅頸或者腳，再將灰鸌BB拖出嚟分屍。
家樂福

家樂福（粵拼：gaa1 lok6 fuk1；法文：Carrefour，法文讀音：[kɑʀɛfu]）係法國一間國際零售公司，喺1958年開張，總部設喺布洛涅比揚古。
家發鎮

家發鎮係中國安徽蕪湖南陵縣一個鎮。舊時叫泉塘鄉，收尾改名紀念喺韓戰戰死嘅李家發。
家禽

家禽。前面係鴨，後面係雞
家禽，係指人養嚟食嘅雀類，亦有啲為咗蛋或者羽毛而養。呢類雀通常係馴服咗。響好多社會度，以雞同鴨至常見，所以以雞鴨總稱。雞類重有火雞，鴨類重有鵝，天鵝等等。重有鴿有養來食，都歸入家禽類。亦有啲雀唔係養出來，而係捉返來食。

雞鴨品種
傳統雞鴨品種有鵝、鴨、水鴨仔、火雞、山雞、白鴿、鵪鶉、雞、沙睢、鷓鴣、鴈鵝、大水鴨、山麻雀、山睢、蔴雀、禾花雀、斑鳩等等。
近世亦有養鴕鳥來食。
家用電腦

家用電腦，個人電腦一種，家用相對於商用而言。係造來畀人喺屋企用電腦，亦較着重文書、娛樂、敎育，功能豐富過遊戲器機。一九七七年出現，二十世紀八十年代普及。售價平過商業用、科學用、同埋工程用電腦，咁當然運算同儲存能力，以及功能擴展，就無咁勁。之不過，家用電腦着重娛樂，圖形同聲音處理，要求又高一啲。
家用電腦繙自英文Home computer。
家氏

家（粵拼：gaa1）係唐人姓氏，喺《百家姓》裏頭排第207位。

名人
呢篇家氏係同姓氏有關嘅楔位文章，重未寫完嘅。麻煩你幫手充實佢。
家燕

家燕（粵拼：gaa1 jin3，Hirundo rustica），係燕科燕屬嘅其中一種雀，色水深藍，尾有分叉。

喺美國明尼蘇達谷國家野生動物保護區嘅家燕叫聲
播呢個檔案有問題？睇吓媒體幫手。
身長15厘米，上體鋼藍色；心口偏紅，肚白；尾長，近端處具白色點斑；虹膜係啡色；喙同腳係黑色。

分佈
遍及北半球。主要出現喺濕地同山區上空。

嘢食
主要以蚊、果蠅等昆蟲做嘢食。
堅巷

堅巷（Caine Lane）係香港一巷，喺香港島上環。巷成勾形，橫纏上山。佢由普慶坊同居賢坊交界處，上到樓梯街近堅道一頭。車只可行到一半再上，就太窄過唔到。佢東北望山下，西南望山上。山下一方，有堅巷花園同香港醫學博物館，山上一方係堅道。因爲堅道有公共巴士到，堅巷去香港醫學博物館嘅捷徑。
朝早唔少人去做晨運、跑步，日頭遊客觀光，夜晚開派對，因為都近住中環SOHO區，唔少西人識呢度。

名
香港開埠時，經歷司堅有馬路叫堅道，堅道喺上環支條窄巷落山，因而叫堅巷。
堅尼系數

堅尼系數（英文：Gini coefficient），係20世紀初意大利學者堅尼用嚟判斷唔同地方年收入分配公平程度嘅指標，係比例數值，喺0同1之間。喺民眾收入度，堅尼系數最大係「1」，最細係「0」。前者代表居民之間嘅年收入分配絕對唔平均（即係年所有收入都集中喺一個人入面，其餘嘅人冇收入），而後者就代表唔同人之間嘅年收入分配絕對平均（即係人與人之間收入絕對平等），堅尼系數嘅實際數值只可以介乎0同1之間。堅尼系數越細，年收入分配越平均；堅尼係數越大，年收入分配越唔平均。

計法
幅圖入面嘅橫軸係人口累計百分比，縱軸係部分人嘅收入佔人口總收入嘅百分比，三條色線各表示不同情況下後者和前者的比例。綠綫表示人口收入完全平均，藍綫表示絕對唔平均，紅綫則代表實際情况。紅線同綠線之間嘅面積越細，收入分配越平等。
先假設右圖入面實際收入分配曲線（紅線）同收入分配絕對平等線（綠線）之間嘅面積係A，實際收入分配曲線（紅線）同收入分配絕對唔平等線（藍線）之間嘅面積係B，咁堅尼系數就係。
堅彌地城海旁

堅彌地城海旁（英文：Praya, Kennedy Town）係香港堅尼地城一條馬路，由德輔道西開始，去到吉席街同山市街交界。
堅彌地城臨時遊樂場

堅彌地城臨時遊樂場（又寫堅尼地城臨時遊樂場，英文：Kennedy Town Temporary Recreation Ground）係香港一公園同遊樂場，喺堅彌地城西寧街33號對面，喺海皮，行政上歸中西區。設施有硬地球場、籃球場同七人足球場。
維基同享有多媒體嘅嘢：Kennedy Town Temporary Recreation Ground
堅尼地道殺人事件

《堅尼地道殺人事件》（英文：The Young The Old and The Rich）係一套本來用眾籌籌集資金，由趙羅尼做導演，黃秋生、顧定軒、林耀聲、黃根鳴做主演，但最終開拍唔成嘅香港電影。
呢套片內容控訴香港樓價問題。

事件經歷
喺2021年9月中，趙羅尼喺網上推出名為《堅尼地道殺人事件》嘅13分鐘短片，宣佈眾籌計劃，當中片內有黃秋生飾演殺「抵死」有錢佬嘅仲介，仲有顧定軒演出。
去到2021年10月24號，因為只係籌到約319萬元，趙羅尼宣布計劃失敗，並退款畀所有支持者。
堅尼地道站

堅尼地道站（Garden Road Station）香港一山頂纜車車站，喺香港島中環堅尼地道，海拔高56米。
編輯
山頂纜車
堅尼地道遊樂場

堅尼地道遊樂場（英文：Kennedy Road Playground）係香港一公園同遊樂場，喺半山區堅尼地道，喺紅棉路花園道附近，行政上歸中西區。設施有籃球場。
堅彌地城新海旁

堅彌地城新海旁（英文：New Praya, Kennedy Town）係香港堅尼地城一條馬路，由加多近街開始，去到城西道同山市街交界。
域陀華迪斯

域陀華迪斯阿里巴斯（粵拼：wik6 to4 waa4 dik6 si1，Víctor Valdés Arribas，1982年1月14號—）係西班牙一個足球員，司職足球守門員，效力過西甲班霸巴塞隆拿同英超豪門曼聯。2017年8月宣佈退役。
域陀格連尼亞

域陀・格連尼亞（法文：Victor Grignard，1871年5月6號—1935年12月13號）係法國嘅化學家，喺1912年攞到諾貝爾化學獎。
域陀赫斯

域陀赫斯（Victor Franz Hess，1883年6月24號—1964年12月17號）係奧地利裔美國物理學家，憑住研究宇宙射線，做咗1936年諾貝爾物理學獎得主。
埠

埠（粵拼：bou6*2（白讀），fau6（文讀）；俗寫埗）、埠頭（bou6 tau4*2），係畀船停泊嘅地方，又叫碼頭（maa5 tau4）。埠本義船上落客貨之處，後來意思擴展成綜合而言嘅埠，成個地方可以好幾個泊位。啲埠一般起喺港灣，可以畀乘客上落船，亦可以畀貨物出入貨或者裝卸處理。
埠並不單單只有上落之處，碼頭邊亦有平地，夠位放住貨同行李，以及畀人停留。一般來講，有順岸碼頭，平地後有貨倉，以便出入貨。客運有梯級上落。埠並不單只有順岸碼頭，有時會有打直伸入水嘅樁柱碼頭，如橋，可以放多幾個泊位。

名
用呢個字嘅詞語包括：到埠、抵埠、埠頭。埠呢個詞後來擴大意思，等同於城市。
香港九龍西面有個地區叫「深水埠」（通當變調讀bou2）。當年英國人想記錄低呢個地名，不過，負責嘅華藉員工雖然識字，但係就只限於書面語，對粵語正字無乜研究。佢知道嗰處叫「深水bou6」，但係就唔知個bou6字點樣寫（佢可能連bou6字嘅意思都唔多清楚），以為係有音無字，於是乎就跟住形聲字嘅章法，整咗個「埗」字出來。
最初，電腦繁體字大五碼無呢一個字，搞到好多香港人覺得好唔方便，唔想用電腦造字咁麻煩，就索性打「土步」算數。後來統一碼收錄埋「埗」字，隨住統一碼嘅普及，呢個問題亦都慢慢消失，而大家亦當正「埗」字係中文正字，本字係「埠」就唔多人知喇。
bou6呢個白讀音，歷史源遠流長，可以追溯到古漢語，呢個音響口語、地名裏面保留落來。其它旁證，包括客家讀音bu1（客英字典、臺灣四縣、海陸豐）/pu1（陸豐）、官話讀音bù、韓語讀音부（bu）。
其實，寫「埠」更切合呢個字嘅意思，即使外省人都會睇得明。
域陀拜亞

域陀拜亞（粵拼：wik6 to4 baai3 aa3，Vítor Manuel Martins Baía，1969年10月5號—）係個葡萄牙足球員，司職足球守門員，效力過波圖足球會同埋巴塞隆拿足球會。
埠頭

埠頭（粵拼：bou6 tau4*2（白讀），fau6 tau4（文讀）），又稱埠（bou6*2），本義與埠一樣，係上落船嘅地方。本文專義講集散客貨之地，通航嘅城，又稱為海口（hoi2 hau2）、港口（gong2 hau2）、海門（hoi2 mun4），尤其泊到大船。通常一個或數個良港，可以避大風大浪。
埠頭靠水，水文常變，因沙泥沖積，變成窄水、淺水或者內陸，大船不能通行，就唔再為埠。另外現代轉用貨櫃，貨櫃船食水深，現今重要埠頭，往往要近深水處。江與海，水深唔同，往往用唔同船，有所分工。而家行江叫內河船，食水較淺，運量不及貨櫃船，只行江埠，由海埠轉運到江埠，江埠轉運貨物到內陸。而海埠就經大洋到其他海埠。

釋名
英文叫port，指城或鎮，有避風港，或者有通航水域，上得貨，落得貨。
其他埠頭對之義，參考碼頭一文。
埴田真紀

埴田真紀（1972年9月30號—）係日本足球員，踢後衞，曾經喺1993～1997年間為日本女子足球代表隊出場30次，入咗1球。佢代表日本參加過1995年FIFA女子世界盃同1996年夏季奧林匹克運動會。
天崎滉平

天崎滉平（1990年10月22號—）係日本嘅一個男配音員。

配音作品一覽
呢個表唔完整，歡迎加料。
天市垣

天市垣（Heavenly Market enclosure；垣讀門）係三垣之一，係三垣之中嘅下垣。
天市垣係天嘅市集，係平民百姓住嘅地方。
天市垣有星官十九個，分別係天市左垣、天市右垣、市樓、車肆、宗正、宗人、宗、帛度、屠肆、候、帝座、宦者、列肆、斗、斛、貫索、七公、天紀同埋女床。
天市各星官，北半球來講，喺夏秋之間嘅夜空會易見啲，而南半球喺冬春之間會易見啲。

位置
天圖望天，東西同地圖相反。天市垣之北，就係紫微垣所。東係玄武，西同南係青龍。東向西數，玄武牛宿、斗宿，包住左垣，下接青龍，南面門口有箕宿、尾宿、心宿、房宿，再過氐宿同亢宿，包圍右垣。
星官分野
天工開物

《天工開物》係大明時由宋應星寫嘅一本集農、手工業技術嘅專門書。本書有場景插圖，係了解明末各類民生技術發展情形嘅好幫手。
天幕下的戀人

《天幕下的戀人》係香港電視廣播有限公司製作嘅時裝電視劇。
天平勝寶

天平勝寶係日本孝謙天皇嘅一個年號，相當於公元749年到757年，前後總共9年。
天平

天平係一種磅重嘅秤，支點響中間，兩邊各有一個盤，要磅重嘅嘢放一邊，另一邊放砝碼，直到兩邊平衡為止，再睇放咗幾多砝碼，就知樣嘢有幾重。
夕神星

夕神星（Hesperia），即係小行星69，係太陽系小行星帶嘅一粒小行星，喺1861年4月26號發現。
外交代表機構

外交代表機構，係一國派去另一國嘅外交代表辦公同住宿嘅地方。外交代表機構主要分為使館同領事館兩大類，使館通常設響首都，而領事館就無恁嘅限制。
根據國際法，外交代表機構，包括外交代表嘅辦公地點同住宿地點，都屬於派出國嘅實際飛地，唔適用駐地國嘅法律法規，而外交人員除徂交駐地國公民要交嘅稅之外，唔需要另外交稅。

分類
根據1815年維也納會議通過嘅《關於外交人員等級嘅章程》，大使級外交代表分為大使、公使同代辦三級，而佢等嘅辦公地點亦都相應恁稱為大使館、公使館同代辦處。不過，雖然等級唔同，但係大使、公使同代辦都享有外交豁免權。
除徂大使館之外，好多國家重會設立領事館，負責處理個人及商務事宜。
夕陽天使

《夕陽天使》（英文：So Close），係套2002年上畫嘅香港電影，由元奎執導，舒淇、趙薇、莫文蔚主演，其他主要演員包括宋承憲、溫兆倫、石修、衛志豪、倉田保昭等等。
夕陽之歌

《夕陽之歌》係香港歌手梅艷芳嘅粵語歌，改編自日本歌手近藤真彥嘅《夕焼けの歌》，係1989年電影《英雄本色III夕陽之歌》嘅主題曲，收錄喺梅艷芳專輯《In Brasil》。

獎
呢首歌係1989年度勁歌金曲頒獎典禮金曲金獎，係梅艷芳唯一攞呢個獎嘅歌。呢首歌亦係1989年度十大中文金曲之一。

事件
呢首歌其中一個出名事跡係涉及到「鬧雙胞」風波，同一年陳慧嫻亦推出咗同一旋律嘅《千千闋歌》。
梅艷芳2003年搞嘅最後一場演唱會，最後環節就係著住婚紗唱呢首歌，宣佈嫁畀舞台。
外交承認

外交承認係一種喺外交嘅行動，表示一個國家知道並且同意另外一個國家或者政體嘅存在。外交承認可以係事實上，亦可以只係法理上承認。當一個國家受到部分國家認同，但係仍然有唔少國家拒絕承認，就會出現部分承認嘅情況。
一般嘅外交承認可以係通過宣言直接咁承認，亦可以係通過和約或者做官方拜訪嚟表示承認一個國家嘅存在。通常當一個國家攞到外交承認之後，就可以參與唔同嘅國際組織。
自從聯合國建立以嚟，一個國家嘅存在，一般都係通過佢喺聯合國嘅地位嚟決定。當一個國家喺聯合國投票同意另外一個國家成爲聯合國成員嘅時候，已經自動表示喺外交上承認咗呢個國家。但係相反，如果一個國家拒絕喺聯合國上同意另外一個國家加入，唔一定係因爲唔承認，亦有可能係有其佢因素，例如未達到某一個規定。
除此之外，一個國家可以唔承認另外一個國家嘅行動，但係仍然可以保留對呢個國家嘅外交承認。一個國家可以承認另外一個國家嘅存在，但係反對佢做嘅行動。
夕陽新丁

《夕陽新丁》（Dawn In The Sunset）係香港電視娛樂製作嘅真人騷節目，2021年9月20號到10月8號逢禮拜一到五22:30—23:00喺ViuTV播。每集都有唔同嘅節目主持，體驗香港各種「夕陽行業」嘅工作。
外交官

外交官（diplomat）係指一個國家派去第個國家辦理外交事務嘅人員。有時呢啲外交官亦都會從事間諜或者其他情報工作，呢種行爲一般被視爲對駐在國唔友好嘅做法。
寶石

寶石，石一類，晶瑩嘅礦石，切割、拋光後可以整珠寶。不過亦有啲晶瑩嘅礦石，都會視為寶石，如玉、蛋白石，亦有啲生物化成嘅礦物，如琥珀、珍珠，皆視為寶石。
寶石方塊

寶石方塊（英語：Bejeweled）係寶開遊戲喺2000年發布嘅一款消除類遊戲。
寶石棋

寶石棋，又叫非洲棋、搬運棋、播種棋，係種起源自非洲同中東嘅棋，用到一塊有凹位嘅板同好多粒石仔去玩，世界各地都有好多唔同變種。
寶石戲院

寶石戲院（英文：LUX Theatre），係香港一間戲院，1970年開張，喺九龍紅磡寶其利街2J號，係香港現存唯一維持舊式運作嘅戲院，用「人手劃位」賣即日同第二日嘅戲飛，冇得網上買飛，亦冇開設網站（不過有Facebook專頁）。
1990年代到2000年代，寶石戲院屬新寶院線旗下，到2010年易手畀南韓CJ集團營運，但未有納入集團旗下嘅CGV院線。
寶田邨

寶田邨係香港嘅一條公共屋邨，喺新界屯門鳴琴路99號，一共有9座樓，2000年入伙。
寶盛證券

寶盛證券（香港）有限公司（英文：BOOM Securities (H.K.) Limited）係香港一間證券行，1997年成立，位置喺北角電氣道183號，友邦廣場25樓。
寶盛證券係喺亞太地區推出首個網上證券買賣嘅證券行。 1998年2月19號，佢成為首間獲香港證券及期貨事務監察委員會認可嘅網上證券交易商。同年5月20號，推出中文互聯網證券交易服務。2000年2月23號，同SUNDAY聯合提供流動手提電話證券交易服務。到咗今日，好多證券行同銀行都已經提供網上證券買賣服務同手提電話證券交易服務。
寶盛證券係由美國嘅投資銀行同風險企業支持營運，股東包括 WR Hambrecht + Co 嘅行政總裁William Hambrecht，佢係Hambrecht & Quist（而家由 J.P. Morgan Chase 擁有）嘅創辦人之一。
天水圍健康中心

天水圍健康中心，香港健康院一躉，喺天水圍，天瑞路 天桃街之間，近天瑞路公園，嘉湖山莊賞湖居附近。裏面有好幾間政府診所。醫院管理局方便辨別，名後加上天瑞路，衞生署則唔加。
22°27′16″N 114°00′05″E﻿ / ﻿22.45454584°N 114.00144453°E﻿ / 22.45454584; 114.00144453
天水圍

天水圍（粵拼：tin1 seoi2 wai4；英文：Tin Shui Wai）喺香港新界西北，原本係屏山鄉下嘅圍村，係后海灣嘅魚塘，家下係元朗西北一個新市鎮，行政上歸元朗區。
區內曾經因為人口突然增加，導致一啲社會問題，更被人形容做「悲情城市」。近年喺多個社會團體嘅關注同努力下，情況已經有改善。

史
天水圍一帶，舊時係后海灣一部份，係屏山對出嘅海。因為附近一帶河涌沖積，而成淺灘。而人圍海做鹹田，加速轉海為地。後圍田變成圍魚塘。

私人發展
1978年，長江實業（簡稱長實）同會德豐合股公司買入天水圍地同魚塘，用嚟日後起樓。1979年下半年，有中資背景嘅華潤集團買入該公司大部份股權，當時華潤佔百分之五十一，長實佔百分之十二點五。當時華潤想15年內起個50萬人口嘅新市鎮，但華潤唔夠錢起。後尾李嘉誠睇好天水圍，就慢慢吸納華潤之外嘅股權，到咗1988年，佢佔百分之四十九。
1988年12月，長實同華潤傾掂，發展嘉湖山莊，風險由長實揹，但長實會收多啲。1998年，天水圍嘉湖山莊七期全部起好。

新市鎮
同嘉湖山莊差唔多時間，香港政府打算將天水圍納入做新市鎮。1992年，區內第一個公共屋邨天耀邨起好。
天水圍公共圖書館

天水圍公共圖書館（英文：Tin Shui Wai Public Library）係香港一間執咗笠嘅公共圖書館，舊址喺新界元朗區天水圍新市鎮嘉湖銀座（而家嘅置富嘉湖）二期1樓101至102號，服務天水圍南居民，面積1,570平方米，由康樂及文化事務署管理。2001年10月12號開館，2013年2月27號之後停止服務。

史
1997年11月3號，臨時區域市政局轄下嘅元朗區委員會考慮到2006年元朗區人口會升至597,500，而區內得一間喺壽富街元朗政府合署嘅元朗公共圖書館，於是決定喺天水圍新市鎮起一間天水圍公共圖書館。但係圖書館遲遲未起好，所以要開爾間臨時嘅。2001年10月12號，天水圍公共圖書館開館。
2007年香港立法會文件話天水圍公共圖書館好受區內居民歡迎，每日平均外借圖書館資料4,682件。喺圖書館嘅繁忙時間，每個鐘頭平均有約莫2,200人次到訪，每日有12,000人次到訪。
《香港特別行政區憲報》喺2013年1月2號登咗由康樂及文化事務署署長馮程淑儀簽嘅命令，宣佈新圖書館「屏山天水圍公共圖書館」自同年2月28號起投入服務，而嘉湖銀座嘅「天水圍公共圖書館」自同一日起唔再開放。天水圍公共圖書館嘅原址已經改咗做香港賽馬會投注站同太興燒味。
天水圍南及屏廈

天水圍南及屏廈（英文：Tin Shui Wai South and Ping Ha，代號M3）係香港元朗區議會下轄嘅其中一個雙議席選區，2023年設立，範圍主要係元朗區嘅天水圍南部、屏山同廈村一帶。